Hivatalos Lap L 236 , 23/09/2003 o. 0923 - 0923



D. IPARI SZENNYEZÉSCSÖKKENTÉS ÉS KOCKÁZATKEZELÉS (1) 31994 L 0067: A Tanács 1994. december 16-i 94/67/EK irányelve a veszélyes hulladékok égetéséről (HL L 365. szám, 1994.12.31., 34. o.); - 32000 L 0076: A Tanács és az Európai Parlament 2000. december 4-i 2000/76/EK irányelve a hulladékok égetéséről (HL L 332. szám, 2000.12.28., 91. o.). A 94/67/EK irányelv 7., 11. cikkétől és III. mellékletétől, valamint a 2000/76/EK irányelv 6. cikkétől, 7. cikkének (1) bekezdésétől és 11. cikkétől eltérve, 2006. december 31-ig a kibocsátási határértékeket és a mérési követelményeket Szlovákia esetében az alábbiakban meghatározott égetőművekre nem kell alkalmazni a következők szerint: Kórházi hulladékok égetését végző égetőművek: - NsP Svidník - NsP Trebišov - NsP Košice - NsP Rožňava - NsP Poprad - NsP Lučenec - NsP Žilina - NsP Levice - NsP Prievidza-Bojnice - NsP Trnava - NsP Senica Veszélyes hulladékok égetését végző égetőművek: - Slovnaft, a. s., Bratislava (1978) - Slovnaft, a. s., Bratislava (1984) - Novácke chemické závody, a. s., Nováky (1974) - Duslo, a. s., Šaľa (1982) - Petrochema, a. s., Dubová (1977) - Petrochema, a. s., Dubová (1988) - Chemko, a. s., Strážske (1984). (2) 31996 L 0061: A Tanács 1996. szeptember 24-i 96/61/EK irányelve a környezetszennyezés integrált megelőzéséről és csökkentéséről (HL L 257. szám, 1996.10.10., 26. o.). A Tanács 96/61/EK irányelve 5. cikkének (1) bekezdésétől eltérve, a meglévő létesítményekre kiadandó engedélyekre vonatkozó előírásokat Szlovákia esetében a következőkben felsorolt létesítményekre a létesítményenként megjelölt időpontokig nem kell alkalmazni, amennyiben ezek arra a kötelezettségre vonatkoznak, amely szerint ezen létesítmények üzemeltetésének a rendelkezésre álló legjobb technikák alapján meg kell felelnie a 9. cikk (3) és (4) bekezdésében meghatározott kibocsátási határértékeknek, azokkal egyenértékű műszaki paramétereknek és műszaki intézkedéseknek: - Považská cementáreň, a. s., Ladce: 2011. december 31.; - Slovenský hodváb, a. s., Senica: 2011. december 31.; - Istrochem, a. s., Bratislava: 2011. december 31.; - NCHZ, a. s., Nováky: 2011. december 31.; - SLZ Chémia a. s., Hnúšťa: 2011. december 31.; - Duslo, a. s., Šaľa: 2010. december 31.; - ŽOS Trnava, a. s.: 2010. december 31.; - Bukocel, a. s.: 2009. december 31.; - U.S. Steel: 2010. december 31.; - Matador, a. s. Púchov: 2011. december 31. 2007. október 30-ig ezekre a létesítményekre teljességgel összehangolt engedélyek kerülnek kibocsátásra, amelyek az irányelvnek való teljes megfelelés érdekében kötelező jellegű határidőket szabnak az egyes létesítményekre vonatkozóan. Ezeknek az engedélyeknek biztosítaniuk kell, hogy az irányelv 3. cikkében meghatározott, az üzemeltetők alapvető kötelezettségeire irányadó általános elvek 2007. október 30-ig megvalósuljanak. (3) 32001 L 0080: Az Európai Parlament és a Tanács 2001. október 23-i 2001/80/EK irányelve a nagy tüzelőberendezésekből származó egyes szennyező anyagok levegőbe történő kibocsátásának korlátozásáról (HL L 309. szám, 2001.11.27., 1. o.). A 2001/80/EK irányelv 4. cikkének (1) bekezdésétől és a III-VII. melléklet A. részétől eltérve, a kén-dioxidra, a nitrogén-oxidokra és a szilárd anyagra vonatkozó kibocsátási határértékeket Szlovákiában 2007. december 31-ig nem kell alkalmazni a következő létesítmények tekintetében: - SSE, Žilina, Zvolen Hőerőmű (a K1 és a K2 kazán); - SSE, Žilina, Žilina Hőerőmű (a K1 és a K2 kazán); - SSE, Žilina, Martin Hőerőmű (a K4, a K5, a K6 és a K7 kazán). --------------------------------------------------